Document ID: 32011D0019

A BIZOTTSÁG HATÁROZATA
(2011. január 14.)
az építési termékek megfelelőségének a 89/106/EGK tanácsi irányelv 20. cikkének (2) bekezdése szerint az épületekhez és járdákhoz nem szerkezeti felhasználásra szánt hézagtömítő anyagokra vonatkozó igazolási eljárásáról
(az értesítés a C(2011) 62. számú dokumentummal történt)
(EGT-vonatkozású szöveg)
(2011/19/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 13. cikkének (4) bekezdésére,
az építésügyi állandó bizottsággal folytatott konzultációt követően,
mivel:
(1)
A Bizottságot felkérték, hogy egy adott termék megfelelőségének igazolására a 89/106/EGK irányelv 13. cikkének (3) bekezdése értelmében válasszon ki egyet a két igazolási eljárás közül. Az említett cikk előírja, hogy a Bizottságnak azt az eljárást kell választania, amelyiknek a legkisebb a költségigénye, és emellett megfelel a biztonsági követelményeknek is. Ezért egy adott termék vagy termékcsalád kapcsán el kell dönteni, hogy a megfelelőség igazolása érdekében szükséges és elegendő-e a gyártó felelőssége alá tartozó üzemi gyártásellenőrző rendszer megléte, vagy pedig a 13. cikk (4) bekezdésében említett kritériumoknak való megfeleléshez kapcsolódó okok miatt szükséges-e elismert szerv beavatkozása.
(2)
A 13. cikk (4) bekezdése előírja, hogy az ily módon meghatározott eljárást meg kell jelölni a megbízásokban és a műszaki előírásokban. Ezért célszerű a műszaki előírásokban említett termékek vagy termékcsaládok azonosítása.
(3)
A 89/106/EGK irányelv 13. cikkének (3) bekezdésében meghatározott két eljárás részletes leírása az irányelv III. mellékletében megtalálható. Ezért minden egyes termék vagy termékcsalád esetén a III. mellékletre való hivatkozással egyértelműen elő kell írni azokat a módszereket, amelyekkel a két eljárást végre kell hajtani, tekintettel arra, hogy a III. melléklet bizonyos rendszereket előnyben részesít.
(4)
A 13. cikk (3) bekezdésének a) pontjában meghatározott eljárás megfelel a III. melléklet 2. szakaszának ii. pontjában leírt első (folyamatos felügyelet nélküli) lehetőségben, valamint a második és harmadik lehetőségben meghatározott rendszereknek. A 13. cikk (3) bekezdésének b) pontjában leírt eljárás megfelel a III. melléklet 2. szakaszának i. pontjában és a III. melléklet 2. szakaszának ii. pontjában leírt első lehetőségben (folyamatos felügyelettel) meghatározott rendszereknek,
ELFOGADTA EZT A HATÁROZATOT:
1. cikk
Az I. mellékletben megjelölt termékek és termékcsaládok megfelelőségét a gyártó által működtetett üzemi gyártásellenőrzési rendszeren túlmenően olyan eljárással kell igazolni, amelyben egy elismert szerv is részt vesz a gyártásellenőrzés vagy maga a termék értékelésében és felügyeletében.
2. cikk
A II. mellékletben meghatározott megfelelőségi igazolási eljárást fel kell tüntetni a harmonizált európai szabványok kidolgozására vonatkozó megbízásban.
3. cikk
Ennek a határozatnak a tagállamok a címzettjei.
Kelt Brüsszelben, 2011. január 14-én.

Labels: 7
3
1
0